CELEX: 62010TN0286
Language: fi
Date: 2010-06-30 00:00:00
Title: Asia T-286/10: Kanne 30.6.2010 — Fondation de l’Institut de Recherche Idiap v. komissio

14.8.2010   
            
            
               FI
            
            
               Euroopan unionin virallinen lehti
            
            
               C 221/57
            
         Kanne 30.6.2010 — Fondation de l’Institut de Recherche Idiap v. komissio
   (Asia T-286/10)
   ()
   2010/C 221/91
   Oikeudenkäyntikieli: ranska
   
      Asianosaiset
   
   
      Kantaja: Fondation de l’Institut de Recherche Idiap (edustaja: asianajaja G. Chapus-Rapin)
   
      Vastaaja: Euroopan komissio
   
      Vaatimukset
   
   
               —
            
            
               Ensimmäiseksi tälle kanteelle on myönnettävä lykkäävä vaikutus
            
         
               —
            
            
               ensisijaisesti
               
                           —
                        
                        
                           kanne on otettava tutkittavaksi ja
                        
                     
                           —
                        
                        
                           se on hyväksyttävä
                        
                     
         
               —
            
            
               näin ollen
               
                           —
                        
                        
                           Euroopan komission 11.5.2010 tekemä päätös on kumottava
                        
                     
                           —
                        
                        
                           on todettava, että IDIAPin tutkijoihin, jotka työskentelevät AMIDA, BACS ja DIRAC -ohjelmissa toistaiseksi voimassa olevan sopimuksen perusteella, liittyviin kustannuksiin voidaan myöntää Euroopan unionin ulkoista rahoitusta
                        
                     
                           —
                        
                        
                           on todettava, ettei IDIAPin tarvitse maksaa takaisin 98 042,45 euroa DIRACin osalta eikä 251 505,76 euroa AMIDAn osalta
                        
                     
                           —
                        
                        
                           Euroopan komissio on velvoitettava korvaamaan kaikki oikeudenkäyntikulut, ja
                        
                     
                           —
                        
                        
                           Euroopan komissio on velvoitettava korvaamaan IDIAPin asianajokulut.
                        
                     
         
               —
            
            
               toissijaisesti
               
                           —
                        
                        
                           kanne on otettava tutkittavaksi ja
                        
                     
                           —
                        
                        
                           se on hyväksyttävä.
                        
                     
         
               —
            
            
               näin ollen
               
                           —
                        
                        
                           Euroopan komission 11.5.2010 tekemä päätös on kumottava
                        
                     
                           —
                        
                        
                           Euroopan komissio on velvoitettava tarkastamaan IDIAPin toiminta uudelleen ja jonkin toisen elimen kuin Treurevan on toteutettava tarkastus
                        
                     
                           —
                        
                        
                           Euroopan komissio on velvoitettava korvaamaan kaikki oikeudenkäyntikulut, ja
                        
                     
                           —
                        
                        
                           Euroopan komissio on velvoitettava korvaamaan IDIAPin asianajokulut.
                        
                     
         
      Oikeudelliset perusteet ja pääasialliset perustelut
   
   Kantaja vaatii esillä olevalla välityslausekkeeseen perustuvalla kanteella unionin yleistä tuomioistuinta toteamaan lähinnä, että tutkijoista, joilla on toistaiseksi voimassa oleva työsopimus sellaisiin AMIDA, BACS ja DIRAC -sopimuksiin liittyen, jotka liittyvät tutkimuksen, teknologian kehittämisen ja esittelyn erityisohjelmiin ”Eurooppalaisen tutkimusalueen integrointi ja lujittaminen” (2002–2006) sekä ”Tietoyhteiskunnan teknologia” (2000–2006), aiheutuneet kustannukset ovat avustuskelpoisia kustannuksia.
   Kanteensa tueksi kantaja väittää, että
   
               —
            
            
               Euroopan komission AMIDA, BACS ja DIRAC -sopimuksia koskeva tulkinta, jonka mukaan tutkijoiden toistaiseksi voimassa olevista työsopimuksista aiheutuvat kustannukset ovat tavanomaisia hallintokustannuksia, jotka eivät ole avustuskelpoisia, eivätkä projekteihin liittyviä lisäkustannuksia, on mielivaltainen tai ainakin puutteellisesti perusteltu, koska
               
                           —
                        
                        
                           AMIDA, BACS ja DIRAC -sopimusten perustana olevassa mallisopimuksessa ei suljeta toistaiseksi voimassa olevia työsopimuksia avustuskelpoisten kustannusten ulkopuolelle
                        
                     
                           —
                        
                        
                           tutkijoiden työsopimusten ja AMIDA, BACS ja DIRAC -projektien välinen yhteys on nimenomaisesti mainittu työsopimuksissa
                        
                     
                           —
                        
                        
                           tutkijoiden työsopimukset on tehty vain projekteja varten, eikä kantajalla ole omia varoja tutkijoille maksamiseksi projektien ulkopuolella
                        
                     
                           —
                        
                        
                           paras keino tutkijoiden työsuhteen päättämiseksi projektin päättyessä on toistaiseksi voimassa oleva työsopimus, joka voidaan Sveitsin (johon kantaja on sijoittautunut) lainsäädännön nojalla päättää milloin tahansa ilman perusteita lyhyellä irtisanomisajalla.
                        
                     
         
               —
            
            
               komission tulkinta on vastoin vilpittömän mielen sekä luottamuksensuojan periaatteita, koska tätä tulkintaa on vähitellen muutettu, ja
            
         
               —
            
            
               toissijaisesti tarkastusmenettelyä, josta riidanalaisessa päätöksessä on kyse, rasittaa korjaamiskelvottomat virheet, joiden johdosta päätös on kumottava.